kardosdrur/scandi-wiki huggingface dataset:
John Oster

John Morgan Oster (født 8. december 1978 i Boston, England) er en engelskfødt walisisk tidligere fodboldspiller (midtbane).

Oster tilbragte hele sin karriere i engelsk fodbold, hvor han spillede i Premier League for både Everton Sunderland og Reading. Han havde også ophold i flere klubber i de lavere rangerende rækker, og stoppede karrieren i 2015.

I perioden 1997-2004 spillede Oster 13 kampe for det walisiske landshold. Han debuterede for holdet i oktober 1997 i en VM-kvalifikationskamp mod Belgien og spillede sin sidste landskamp syv år senere mod Nordirland.

Referencer

Eksterne henvisninger 

Fodboldspillere fra Wales
Fodboldspillere fra Gateshead F.C.
Fodboldspillere fra Grimsby Town F.C.
Fodboldspillere fra Burnley F.C.
Fodboldspillere fra Barnsley F.C.
Fodboldspillere fra Everton F.C.
Fodboldspillere fra Leeds United F.C.
Fodboldspillere fra Sunderland A.F.C.
Fodboldspillere fra Reading F.C.
Fodboldspillere fra Crystal Palace F.C.
Fodboldspillere fra Doncaster Rovers F.C.
Fodboldspillere fra Barnet F.C.
Joey Jones

Joseph Patrick "Joey" Jones  (født 4. marts 1955 i Llandudno, Wales) er en walisisk tidligere fodboldspiller (venstre back).

Jones spillede størstedelen af sin karriere i hjemlandet hos Wrexham, som han repræsenterede af tre omgange, men havde dog også ophold hos store klubber i nabolandet England. I perioden 1975-1978 spillede han for Liverpool, og han nåede i alt 72 ligakampe for The Reds. Han var med til at sikre klubben det engelske mesterskab i 1977, samt to udgaver af Mesterholdenes Europa Cup, i henholdsvis 1977 og 1978. I 1977-finalen mod Borussia Mönchengladbach spillede Jones hele kampen, mens han ikke var på banen i sejren i 1978-finalen mod Club Brugge. Han var også med til at vinde UEFA Cuppen i 1976 og UEFA Super Cuppen i 1977.

For det walisiske landshold spillede Jones hele 72 kampe. Hans første landskamp var en EM-kvalifikationskamp mod Østrig i 1975, hans sidste en venskabskamp mod Canada i maj 1986.

Jones havde en kort karriere som vikarierende manager for Wrexham i 2001.

Titler 
Engelsk mesterskab
 1977 med Liverpool

Mesterholdenes Europa Cup
 1977 og 1978 med Liverpool

UEFA Cup
 1976 med Liverpool

UEFA Super Cup
 1977 med Liverpool

Referencer

Eksterne henvisninger 

Fodboldspillere fra Wales
Fodboldspillere fra Huddersfield Town F.C.
Fodboldspillere fra Wrexham F.C.
Fodboldspillere fra Chelsea F.C.
Fodboldspillere fra Liverpool F.C.
Fodboldtrænere fra Wales
Stemmebånd

Stemmebåndene er to slimhindefolder i halsen, der er afgørende for, at mennesker kan skabe lyd til tale og sang.

Stemmebåndene strækker sig vandret fra bagkant til forkant i strubehovedet.

Muskler styrer hvor strakte eller slappe stemmebåndene er, hvilket bestemmer hvor høje toner, der frembringes, når luften fra lungerne passerer henover stemmebåndene, og får dem til at vibrere.

Stemmebåndsmusklerne er viljestyrede og styres fra hjernens tale- og sprogcentre via n. laryngeus recurrens, der er en sidegren til vagusnerven.

Referencer 

Anatomi
Menneskestemmen
Med kjærlig hilsen

Med Kjærlig Hilsen er et TV-program fra 1991. Programmet havde Birthe Kjær som værtinde. I hvert afsnit havde hun kendte gæster som optrådte.

Tv-programmer fra Danmark
FC Cincinnati

Football Club Cincinnati (kendt som FC Cincinnati) er en fodboldklub fra Cincinnati, Ohio, som spiller i Major League Soccer.

Klubben blev grundlagt som MLS-Klub 29. maj 2018. Oprindeligt blev klubben grundlagt som USL Championship-klub i 2015, og spillede i USL Championship frem til 2018.

Eksterne henvisninger 
 FC Cincinnati – klubbens officielle hjemmeside

Fodboldklubber i USA
Cincinnati
Etableret i 2018
Polymælkesyre

Polylactic eller PLA er et meget almindeligt bionedbrydeligt plast, som ofte bruges til 3D-printning, poser og plastikglas.

Det er en type plastik der er blevet meget populær inden for 3D-printning, fordi det kan produceres billigt, og det kan produceres uden brug af olie (som man normalt gør med andre plastformer). Typisk produceres det af ressourcer såsom majsstivelse, og det betyder at når der printes med det, så udleder det ikke giftige dampe.

PLA er et meget populært bioplast på verdensplan.

Eksterne links 

Plast
Henry Tandey

Henry Tandey var en engelsk soldat og modtager af Victoriakorset. Han var den højeste dekorerede britiske menig under 1. verdenskrig, og er mest kendt for at være den person der formodentlig skånede Adolf Hitlers liv under krigen. Adolf Hitler kom med flere bemærkninger til hændelsen, som "Denne mand kom så tæt på at dræbe mig, at jeg troede at jeg aldrig ville få Tyskland at se igen", da han blev spurgt om et maleri med Henry Tandey i det.

Briter i 1. verdenskrig
Bueskydning under sommer-OL 2020 – individuelt (herrer)

Bueskydning for herrer under Sommer-OL 2020 bliver afviklet med deltagelse af 64 skytter. Konkurrencen foregår på Dream Island Archery Field, der ligger i Tokyo Bay zonen med seedningsskydning 24. juli 2020 og selve konkurrencen i perioden 28. juli - 1. august 2020.

Turneringsformat 
Bueskydningen starter med seedningsskydning, der er fælles for alle konkurrencerne. Således tæller resultatet af seedningsskydningen til både den individuelle konkurrence såvel som til holdkonkurrencen og konkurrencen for mixed hold. Hver skytte afgiver 72 pile under seedningsskydningen og opnår således en samlet score, der giver alle en placering fra nummer 1 til nummer 64. Efterfølgende kæmper de 64 skytter efter cup-modellen - to og to – nummer 1 mod nummer 64, nummer 2 mod nummer 63 osv. De 32 vindere kæmper herefter igen to og to og sådan fortsættes gennem ottendedels-finalen, kvartfinalen, semifinalen, bronzekampen og finalen. Alle kampe under cup-modellen afgøres som bedst af fem set, hvor hver skytte skyder tre pile i hver set. Vinderen af hver set modtager 2 points og der gives 1 point ved uafgjorte set. Såfremt det er uafgjort efter alle fem set, så skyderes der én pil og den tætteste på midten vinder.

Medaljefordeling

Elimineringsrunderne

Øverste lag

Andet lag

Tredje lag

Nederste lag

Finalerunde

Eksterne henvisninger 
 https://tokyo2020.jp/en/news/notice/20170610-01.html 
 https://tokyo2020.org/en/games/schedule/olympic/
Djatlov Pass hændelsen

Djatlov Pass hændelsen (Russisk: Гибель тургруппы Дятлова) henviser til den nat, hvor ni skiløbere/vandrere i de nordlige Uralbjerge,
blev dræbt af ukendte årsager mellem den 1. og 2. februar i 1959. Årsagerne til dødsfaldene er ukendte, og der er siden været flere forsøg på at finde konkrete svar på årsagerne. Man har blandt andet fundet ud af, at i løbet af den nat de 9 vandrere døde, har noget fået dem til at rive deres telte åbent indefra og flygte fra stedet. Det er blevet konkluderet, at de skader som ligene havde, ikke kunne være blevet udført af et menneske, hvorefter skaderne også blev sammenlignet med skader fra bilulykker. To af vandrerne havde kraniebrud og brækkede ribben, en anden vandrer havde mistet tungen, og alle døde af forfrysninger. Et kamera blev også fundet, hvilket antydede, at vandrerne også fik taget billeder.

Referencer 
 The Harrowing Mystery Of The Dyatlov Pass Incident 
 Russia reopens investigation into 60-year-old Dyatlov Pass mystery - CNN 

Ulykker
Begivenheder i 1959
Begivenheder i Sovjetunionen
Skotsfjorden

Skotsfjorden er en fjordarm af Vestfjorden i Steigen kommune i Nordland  fylke i Norge. Den går knap  13 kilometer i østlig retning til bebyggelsen Liland. Fjorden har indløb mellem Skjenodden, sydvest for Kvalnes, i nord og Oksholmen, nord for Nordskot i syd. Den del af Skotsfjorden som ligger øst for Keipneset omtales også som Lilandsfjorden.

Langs nordsiden ligger en spredt gårdbebyggelse langs Fylkesvej 636. Der er ingen vejforbindelse langs den folketomme sydsiden hvor fjeldene når højder på over  syv hundrede meter.

Kilder og henvisninger 

Fjorde i Nordland
Steigen
Lilandsfjorden

Lilandsfjorden er navnet på den østlige af Skotsfjorden i Steigen kommune i Nordland  fylke i Norge. Det er den del  som går fra  øst for Keipneset, til bebyggelsen Liland, en længde på 2,3 kilometer. Fra Lilandsfjorden går de to korte fjordarme Mølnpollen, i nord- og sydøstlig retning fra Lilandsstraumen, og Sagpollen der går  i sydlig retning fra Storneset.

En lokal vej går fra  Fylkesvej 636 rundt  langs nord- og østsiden af Lilandsfjorden til bebyggelserne i Innerskotsfjord og Liland.

Kilder og henvisninger

Fjorde i Nordland
Steigen
Leinesfjorden

Leinesfjorden er en fjordarm af Vestfjorden i Steigen kommune i Nordland  fylke i Norge. Den går knap 12 kilometer i østlig retning fra Andholmfjorden til Stormyra.

Fjorden har indløb mellem øen Fluksa i nord og Helnes i syd. Sundet Andholmfjorden fortsætter videre mod vest  som en forfjord som giver forbindelse til Vestfjorden. Fra Leinesfjorden går de to fjordarme Saursfjorden i nordøstlig retning og Botnfjorden i østlig retning. Landskabet på nordsiden karaktereisers af  åse, men det på sydsiden stiger op mod den 1.045 meter høje Kråktindan. I selve fjorden ligger en række små holme, skær og grunde.

Leinesfjord ligger i bunden af fjorden langs Fylkesvej 835. Fylkesvej 633  går langs sydsiden fra Helnes, via Leines, Skålvoll og Åsjorda, til Botn i bunden af Botnfjorden. Bygderne her lå frem til 1964 i Leiranger kommune.

Kilder og henvisninger 

Fjorde i Nordland
Steigen
Parlamentsvalget i Australien 2019

Parlamentsvalget i Australien 2019 var et valg til Australiens parlament som blev afholdt lørdag den 18. maj 2019. Alle 151 pladser i Repræsentanternes Hus (underhuset) skulle nyvælges, og 40 ud af 76 pladser i Senatet (overhuset) skulle vælges. Valgretsalderen var 18 år, og der var stemmepligt. Hvis en stemmebererretiget vælger ikke stemte uden at have en gyldig grund, var straffen 20 australske dollar.

Repræsentanternes Hus 

Valget til Repræsentanternes Hus foregik for første gang i 151 enkeltmandskredse, hvor der tidligere havde været 150.

The Coalition fik en fremgang til 77 mandater trods en mindre procentmæssig tilbagegang. De fik derved absolut flertal i Repræsentanternes Hus, så premierminister Scott Morrisons centrum-højre-regering kunne fortsætte.

Senatet 

Der skulle vælges 40 ud af Senatets 76 mandater, mens 36 mandater ikke var på valg ved dette valg. The Coalition vandt 4 mandater fra de små patier og har nu 35 mandater i Senatet.

Referencer 

Politiske valg i 2019
Politiske valg i Australien
Dick Krzywicki

Ryszard Lech "Dick" Krzywicki (født 2. februar 1947 i Penley, Wales) er en walisisk tidligere fodboldspiller (midtbane). Han spillede i perioden 1969-1971 otte kampe for Wales' landshold, og scorede ét mål i en kamp mod England.

Krzywicki spillede på klubplan hele sin karriere i engelsk fodbold, hvor han blandt andet repræsenterede West Bromwich, Huddersfield og Lincoln. Han var med til at vinde FA Cuppen med West Bromwich i 1968.

Titler 
FA Cup
 1968 med West Bromwich

Referencer

Eksterne henvisninger 

Fodboldspillere fra Wales
Fodboldspillere fra Scunthorpe United F.C.
Fodboldspillere fra Northampton Town F.C.
Fodboldspillere fra Lincoln City F.C.
Fodboldspillere fra West Bromwich Albion F.C.
Fodboldspillere fra Huddersfield Town F.C.
Derek Parkin

Derek Parkin (født 2. januar 1948 i Newcastle, England) er en engelsk tidligere fodboldspiller (forsvarer).

Parkin spillede størstedelen af sin karriere hos Wolverhampton Wanderers, som han over en periode på hele 14 år repræsenterede i mere end 500 ligakampe. Han havde også ophold hos henholdsvis Huddersfield Town og Stoke City, inden han stoppede sin karriere i 1983.

Hos Wolverhampton var Parkin med til at vinde to udgaver af den engelske Liga Cup, i henholdsvis 1974 efter finalesejr over Manchester City og i 1980 hvor Nottingham Forest blev besejret i finalen.

Titler 
Football League Cup
 1974 og 1980 med Wolverhampton Wanderers

Referencer

Eksterne henvisninger 

Fodboldspillere fra England
Fodboldspillere fra Huddersfield Town F.C.
Fodboldspillere fra Stoke City F.C.
Fodboldspillere fra Wolverhampton Wanderers F.C.
Personer fra Newcastle upon Tyne
John McAlle

John McAlle (født 31. januar 1950 i Liverpool, England) er en engelsk tidligere fodboldspiller (midterforsvarer).

McAlle spillede størstedelen af sin karriere hos Wolverhampton Wanderers, som han over en periode på hele 14 år repræsenterede i mere end 500 ligakampe. Han havde også ophold hos henholdsvis Sheffield United og Derby County, inden han stoppede sin karriere i 1984.

Hos Wolverhampton var McAlle med til at vinde to udgaver af den engelske Liga Cup, i henholdsvis 1974 efter finalesejr over Manchester City og i 1980 hvor Nottingham Forest blev besejret i finalen.

Titler 
Football League Cup
 1974 og 1980 med Wolverhampton Wanderers

Referencer

Eksterne henvisninger 

Fodboldspillere fra England
Fodboldspillere fra Sheffield United F.C.
Fodboldspillere fra Derby County F.C.
Fodboldspillere fra Wolverhampton Wanderers F.C.
Personer fra Liverpool
John Trollope

Norman John Trollope (født 14. juni 1943 i Wroughton, England) er en engelsk tidligere fodboldspiller (venstre back).
Trollope spillede hele sin 20 år lange karriere, fra 1960 til 1980, hos Swindon Town i hjemlandet, og nåede at spille hele 770 kampe for holdet. Han Liga Cuppen med klubben i 1969 og spillede hele kampen i finalesejren over Arsenal.

Trollope var efter sit karrierestop manager for Swindon i perioden 1981-1983.

Titler 
Football League Cup
 1969 med Swindon

Referencer

Eksterne henvisninger 

Fodboldspillere fra England
Fodboldspillere fra Swindon Town F.C.
Fodboldtrænere fra England
Stan Harland

Stanley Clarence "Stan" Harland (19. juni 1940 - 30. august 2001) var en engelsk fodboldspiller (centerhalf) og -træner.

Harland tilbragte hele sin karriere i hjemlandet, hvor han blandt andet spillede tre år hos Bradford City og fem år hos Swindon. Han Liga Cuppen med Swindon i 1969 og var anfører for holdet i finalesejren over Arsenal.

Harland stoppede sin karriere med tre sæsoner som spillende manager for Yeovil Town i perioden 1975-1978.

Titler 
Football League Cup
 1969 med Swindon

Referencer

Eksterne henvisninger 

Fodboldspillere fra England
Fodboldspillere fra Swindon Town F.C.
Fodboldspillere fra Everton F.C.
Fodboldspillere fra Yeovil Town F.C.
Fodboldspillere fra Bradford City A.F.C.
Fodboldspillere fra Birmingham City F.C.
Fodboldspillere fra Carlisle United F.C.
Fodboldtrænere fra England
Personer fra Liverpool
Australiens parlament

Australiens parlament (Parliament of Australia) er et tokammersystem som består af Repræsentanternes Hus og Senatet. Desuden er Australiens statsoverhoved, kong Charles 3., repræsenteret ved Australiens generalguvernør, også en del af parlamentet.

Senatet 
Senatet (overhuset) består af 76 senatorer: 12 fra hver delstat og to fra hver af fastlandsterritorierne.

Senatorerne for delstaterne vælges for 6 år. Hvert 3. år vælges 6 af en delstats 12 senatorer. De 4 senatorer i alt for territorierne Australian Capital Territory og Northern Territory vælges samtidig med valgene til Repræsentanternes Hus, og deres valgperiode er den samme som for Repræsentanternes Hus.

Senatorerne vælges ved forholdstalsvalg. Det gør det nemmere for uafhængige og kandidater for mindre partier at blive valgt til Senatet end til Repræsentanternes Hus. Det betyder at Australiens regering ofte ikke har flertal i Senatet, hvilket giver mulighed for oppositionssenatorer til at påvirke lovgivningen.

Repræsentanternes Hus 
Repræsentanternes Hus (underhuset) bestod indtil 2019 af 150 repræsentanter som valgtes ved enkeltmandsvalg i 150 valgkredse. Valgkredsene har cirka samme antal vælgere i hver kreds, og deres grænser justeres af og til for bedre at opnå ensartede vælgertal. Til gengæld varierer deres areal meget – fra få kvadratkilometer til over 2 millioner kvadratkilometer.

Justeringer i valgkredsene forud for valget i 2019 betød at der ved dette valg for første gang blev valgt 151 repræsentanter.

Valgene til Repræsentanternes Hus sker ved præferencevalg hvor vælgerne rangordner kandidaterne efter deres præferencer. Valgperioden er maksimalt 3 år, men der kan udskrives valg til Repræsentanternes Hus tidligere.

Størstedelen af medlemmerne af Repræsentanternes Hus tilhører enten Labor eller The Coalition, men også uafhængige partier og medlemmer har været repræsenteret.

Dobbeltopløsning 
Hvis Repræsentanternes Hus vedtager et lovforslag som Senatet efterfølende forkaster eller vedtager med ændringer som Repræsentanternes Hus ikke kan godkende, og det samme sker igen efter 3 måneder eller senere, giver Austaliens forfatning mulighed for en såkaldt dobbeltopløsning af parlamentet. Det vil sige at der kan udskrives valg hvor hele parlamentet skal nyvælges. Der er sket dobbeltopløsninger i 1914, 1951, 1974, 1975, 1983, 1987 og 2016. Ved dobbeltopløsningsvalg vælges alle 12 senatorer for en delstat på samme tid, mod normalt kun 6 af de 12. Det har den betydning at det bliver lettere for mindre partier at blive repræsenteret i Senatet efter et dobbeltopløsningsvalg end ved normale valg, idet der kræves en mindre andel af stemmerne for hver mandat.

Referencer 

Parlamenter
Parlament
Malojapasset

Malojapasset (1.815 m.o.h. (italiensk: Passo del Maloja) er et bjergpas i alperne, der forbinder byerne Chiavenna i Italien med Silvaplane i Schweiz. Det markerer vandskellet mellem Donau og Po. Floden Inn udspringer tæt ved passet. Inn løber gennem Innsbruck og munder ud i Donau. 

Nord for passet udgøres bjergene af Albula Alperne. Mod syd ligger Bernina Alperne.  

Malojapasset er åbent om vinteren. Efter store snefald kan vejen være lukket i et par timer eller en hel dag.

Galleri

Historie 
Den primære brug af Malojapasset under romertiden var som en adgangsvej til Julierpasset og gennem til Tyrol langs Via Claudia-ruten. Septimerpasset var vigtigere, da det var kortere og en mere direkte nord-syd-forbindelse. Passet blev mere benyttet efter opførelsen af en lille vej i 1776 og en mere moderne vej med 22 sving blev bygget i 1827. 

Vejen blev fuldstændig genopbygget i 1957 til omkring dagens standard. Opførelse af San Bernardino-vejtunnelen i 1967 og Gotthard-vejtunnelen i 1980 betød en betydelig nedgang i godstransporten over Maloja-passet.

Kildehenvisninger

Eksterne henvisninger 

Bjergpas i Alperne
Bjergpas i Italien
Bjergpas i Schweiz
Christian Lund (skuespiller)

Christian Lund (født 17. november 1983) er en dansk musicalperformer, skuespiller og sanger. Christian Lund er uddannet fra Det Danske Musicalakademi i Fredericia i 2008 og debuterede i The Wild Party på Gladsaxe Teater samme år. På Det Ny Teater har han medvirket i musicals såsom Les Misérables, , , som Raoul i The Phantom of the Opera og som Chris Scott i . På Fredericia Teater medvirket i musicals som Esaura, High School Musical 2, The Drowsy Chaperone, som prins Erik i Disneys Den Lille Havfrue og som Kaptajn Phoebus i Disneys Klokkeren fra Notre Dame. På andre teatre bl.a. medvirket i Dirty Dancing, I Love It, Elf, Spamalot, Jesus Christ Superstar, My Fair Lady og Grease, samt havde rollen som Frej (eng. Sky) i den danske opsætning af Abba-musicalen Mamma Mia. I England medvirket i rollen som The Prince i Sleeping Beauty (panto) i Aylesbury Waterside Theatre, i rollen som Viigand i Chess in Concert og som solist i The Night Of 1000 Stars i Royal Albert Hall, samt som solist i Best of... Rock Musicals i Eventim Apollo. Christian lægger stemme til en række tegnefilm/film såsom Netflix  Disneys Elena Fra Avalor, Disneys Gigantosaurus, som Prins Edward i Disneyfilmene Fortryllet og  samt som Prins Hans i Disneys animationsfilm Frost.

Eksterne henvisninger 

 
 
 Christian Lund på Spotlight

Skuespillere fra Danmark
Personer fra Holstebro
Musicalperformere i Danmark
Musicalskuespillere
Sangere fra Danmark
Aubrey Plaza

Aubrey Christina Plaza (født 26. juni 1984) er en amerikansk skuespiller.

Eksterne henvisninger

 

Personer fra Wilmington (Delaware)
Skuespillere fra Delaware
Felsted Kog

Felsted Kog er en bugt i den sydøstlige del af Nissum Fjord i Vestjylland. Storå har udløb i Felsted Kog, der har forbindelse til resten af Nissum Fjord ved Kedlen, en rende ud for Felsted Odde. Felsted Kog er ejet af den danske stat, der i 1936 udlagde selve kogen og området øst herfor som vildtreservat. Kogen er sammen med resten af Nissum Fjord udpeget som Ramsarområde.

Historie 
I 1800-tallet blev der gjort flere forsøg på at tørlægge bugten, senest i 1870'erne, men det viste sig, at det inddæmmede område ikke var særlig velegnet som landbrugsjord, og desuden blev diget jævnligt oversvømmet. Bugten har i den forbindelse fået betegnelsen "kog", hvilket nu er noget misvisende, idet området, der var inddæmmet, nu igen står under vand. Gennem årene er der dog tørlagt en del engområde omkring kogen, i alt ca. 1.400 ha.

Natur 
Kogen er omgivet af ret sumpede engområder og rørskove. På den nordlige del af kogen ligger den kunstigt dannede Sandøen, der er opstået ved de forskellige forsøg på at tørlægge kogen. Felsted Kog er ret lavvandet med en dybde, der sjældent når under 2-3 m, hvilket dog er dybere end resten af Nissum Fjord, der blot er 1 m dyb. Området er rigt på fugleliv, som det er muligt at se fra flere fugletårne, der er opstillet i området.

Felsted Kog er i lighed med resten af Nissum Fjord et yndet opholdssted for trækfugle om foråret og efteråret. Da Felsted Kog er vildtreservat, er jagt ikke tilladt, og det gør særligt dette område tiltrækkende for fuglearter som en række andefugle. I Felsted Kog kan man især møde arter som taffeland, hvinand og lille skallesluger. I de udstrakte rørskove yngler arter som rørdrum, plettet rørvagtel og rørhøg.

Som følge af udløbet af Storåen er saltindholdet i Felsted Kog noget lavere end i resten af fjorden. Blandt de fiskearter, der lever i fjorden generelt, er gedde, aborre, ål og helt.

Erhverv 
Turismen er et vigtigt erhverv i området, og der er er anlagt stier og lignende for at tilgodese naturturister.

Desuden bortauktionerer staten årligt retten til at skære rør i kogen. Rørskæringen sker med skyldig hensyntagen til de ynglende fugle i området. Der har tidligere været erhvervsfiskeri i den del af kogen, der ikke er fredet (området ud for Storåens udløb), men nu drives der stort set kun fritidsfiskeri. Endelig høstes der hø på engområderne.

Referencer 

Bugter i Danmark
Holstebro Kommunes geografi
Politiske grupper i Europa-Parlamentet

Medlemmerne af Europa-Parlamentet er organiseret i politiske grupper i Europa-Parlamentet efter politisk tilhørsforhold. For at danne gruppe i Europa-Parlamentet kræves det at mindst 25 MEP'er fra mindst en fjernedel af medlemslandene i EU deltager i gruppen. Parlamentsmedlemmer kan også være løsgængere i Europa-Parlamentet i stedet for at tilhøre af en de politiske grupper i parlamentet.

Der er efter dannet 7 politiske grupper i Europa-Parlamentet:

Referencer